tomron87/hebrew-wikipedia-sentences-corpus huggingface dataset:
פרק 5: סיגי סוגרת מעגל עם בעלה לשעבר ומגלה פרטים על אביה - סיגי וילדיה מתעמתים עם קלאודיו שמקבל אותם בחיבוק, מביע חרטה וחותם על מסמך החובות, ובאותה עת מתברר שאביה נפטר ושאחיה למחצה שהותיר, מרטין, מסרב להפגש אך אימו מגוללת לצופית סיפור דומה לזה של סיגי ואמה.
אחרי חצי שנה מרטין מתרכך ומגיע לארץ לפגוש בה.
פרק 6: נועה מחפשת את אביה שמעולם לא הכירה בישראל - נועה ותומר שנלקחו מידי אמם גלית על ידי הרווחה ופגשו בה לאחר 24 שנה, שבים אליה שוב בחיפוש אחר אביה של נועה, אורי, ותוך כדי מגלים שיש להם אמא מוזנחת כתוצאה מהיעלמותם מחייה ולא להפך.
האב אורי מאותר ומתרגש לגלות שיש לו בת ונועה נפתחת רגשית לאמה כתוצאה מהגילויים.
פרק 1: לאן נעלמה פלר?
- חלק א' - לפני 30 שנה נחטפה פלור, בתו של יצחק צרפתי, מגן ילדים בתל אביב בידי שני בריונים ואמה היפנית מימי ונעלמה.
יצחק יוצא למדינה האסייתית בהתחקות אחריהן ומגלה שזו תופעה נרחבת שהרשויות מחפות עליה מתוך הבנה תרבותית למעשי חטיפות אם ושלאם היו חיים כפולים עוד טרם נפרדו דרכיהם.
פרק 2: לאן נעלמה פלר?
- חלק ב' - החקירה מעלה שמימי ופלור, יחד עם גבר אמריקאי בשם שמידט, עקרו אחרי שנתיים ביפן לפרבר עשיר בקליפורניה.
בלוס אנג'לס שמידט מתאר נישואין קצרים עם מימי אך אין לכך אימות.
צופית מתעמתת עם יצחק לגבי מה הצד שלו בסיפור?
ומסמכי גירושין של מימי מ-2017 מגבר נוסף עולים על עקבותיה.
פרק 3: לאן נעלמה פלר?
- חלק ג' - יצחק מתעמת עם מימי שמטיחה בו שהתעלל בה ולכן עזבה ולקחת את הבת.
צופית גם שומעת ממנה שיצחק לא רצה להחזיר כלל את הבת ואיים עליה שתחזור אליו.
סימנים נוספים לדברים מפוקפקים שמימי עשתה כדי לטשטש את עקבותיה שלה ושל בתה ומימי פולטת בטעות את שמה החדש של בתה.
פרק 4: לאן נעלמה פלר?
- החלק האחרון - פלר מאותרת בקליפורניה וכועסת על מה שמתגלה לה בדבר החטיפה.
במפגש מרגש עם אביה היא מתארת יחסי קרירות ושקרים מצד אמה, ושגם היא כמו אביה חיפשה וכמהה לו במשך 30 שנה ושאמה סרבה לנדב לה פרטים מלבד טיעוניה שהוא איש רע ומתעלל.
היא נוסעת ומתאחדת גם עם המשפחה המורחבת בישראל.
פרק 5: פרק סיום העונה - מרים, כהת עור בת 41 מסטוקהולם יודעת רק שהיא מאומצת מישראל ושאמה נתנה לה את שמה.
מסמכי האימוץ המפוקפקים ונסיעתה לישראל מגלים אמא מוסלמית-בדואית, במקור מהשטחים וממשפחה עבריינית, שנכנסה להריון בגיל 17 ונאלצה להסתיר על רקע כבוד המשפחה.
תחת מעטה של סודיות הבת והאם נפגשות.
פרק 1: התאומות משוודיה - סיפורן של אמה ומתילדה (מונה ויסמין), תאומות שוודיות שגילו כי נולדו בישראל ואימם מתה בלידה.
הסיפור מתחיל הכי תמים כשמתוכו משתחרר סוד מזעזע אחרי שלושה עשורים.
פרק 2: הדרמה בחדר לידה - המסע של צופית גרנט והתאומות השוודיות נמשך בארץ.
עדותן של מיילדות שנכחו בתהליך לידתן נחשפת, האם ייתכן שתעלומת החיפוש אחר הורי התאומות הופכת לתעלומת רצח?
פרק 3: מי הרעיל את אמא?
- המסע של צופית והתאומות השוודיות ממשיך, והפעם צוות אבודים מאויים על ידי קרובי התאומות המסרבים לשתף פעולה בחקירת הרצח של אמם של התאומות, וו'רדה עבדאללה.
פרק 4: בשם האב - המסע של צופית גרנט והתאומות השוודיות מגיע לסיומו.
אחרי לא מעט לבטים התאומות מחליטות להתייצב מול אביהן ג'מאל איברהים, שישב על רצח אימן וטוען לחפותו, בידיעה שרק מפגש פנים אל מול פנים יסגור להן מעגל.
פרק 5: הילדים של סוניה - חלק א' - צופית גרנט יוצאת למסע חדש ביפו יחד עם יובל ודניאלה שנמסרו לאימוץ, ומחפשים מי היה אביהם ואולי אחיהם ואחיותהם ומה הסוד הגדול שהסתירה אימם סוניה-שמחה לוי?
פרק 6: הילדים של סוניה - חלק ב' - צופית גרנט ושני ילדיה של סוניה ממשיכים במסע לגילוי עברה של אימם.
האם אבותיהם הם גברים מזדמנים ממועדוני יפו?
ומפגש עם נהג המונית המסתורי שחי עם אמם כמה שנים שופך מעט אור על התעלומה.
פרק 7: הילדים של סוניה - חלק ג' - המסע של צופית גרנט וילדיה של סוניה ממשיך, סוניה לקחה איתה סוד גדול לקבר.
האיש שגידל את סוניה כמו אבא, מתברר כאבא של הילדים שלה.
פרק 1: המסע של ארז, חלק א' - ארז פרץ נולד ברומניה וגדל בבית ילדים בתנאים קשים כאחד מ"ילדי צ'אוצ'סקו", עד שאומץ על ידי זוג ישראלים.
הוא ידע לספר שבשלושת החודשים הראשונים לחייו הוא היה עם אימו או סבתו, אבל החיפושים בארץ הולדתו מגלים שהפרטים היו שגויים.
פריצת דרך בחקירה מובילה לשיחת טלפון ראשונה בין צוות אבודים לבין אמו הביולוגית.
פרק 2: המסע של ארז, חלק ב' - המפגש עם אימו הביולוגית של ארז, שנדמה היה שיקרה רגע אחרי שנמצאה, נתקל בקשיים בגלל סוד מטריד מעברה על הריון לא רצוי בגיל 17 "בנסיבות לא משמחות" שמוסתר עד היום ממשפחתה, אך בסופו של דבר היא מתרצה ומסכימה לפגוש ולהתאחד איתו.
פרק 3: המסע לאמת של לירן, חלק א' - היא נולדה ברומניה כאוולין ואומצה לישראל.
מאוחר יותר עברה הליך לשינוי מין והפכה ללירן.
בחיפושים הוא מגלה מבן זוגה האחרון של אימו כריסטינה, שנפטרה זה מכבר, שבעברה עסקה בזנות ומכרה אותו יחד עם שתי אחיותיו, בשתיקת הרשויות, ומאוחר יותר ניסתה גם למכור את ילדיו המשותפים עימו.
לירן מתאחד עם דניאל ואנה אחיו למחצה.
פרק 4: המסע לאמת של לירן, חלק ב' - לירן מחפש אחר אביו הביולוגי, כריסטין, והעדויות עליו הן כי היה אדם מפוקפק שישב בכלא וברח לספרד, לא ברור אם בהקשר לילדיו שנעלמו.
כריסטין נאתר למפגש חם עם לירן, בו הוא מכחיש כל קשר לחטיפה בטענה שהאם סיפרה שנמסר לאימוץ בזמן שישב בכלא על עריקות.
האב גם מקבל בחום את בנו כטרנסג'נדר.
פרק 1: החזרה למרוקו, חלק א' - חמש שנים עברו מאז שמרי פרץ התאחדה עם 3 מילדיה 50 אחרי שנה שנלקחו, אבל ילדה אחת, אסתר שמה, עדיין לא נמצאה.
קצה חוט חדש מוביל שוב לקזבלנקה וצוות "אבודים" יוצא שוב בעקבות האחות שנחטפה בילדותה.
פרק 2: החזרה למרוקו, חלק ב' - בעקבות מידע על זהותה של החוטפת של אסתר בהיותה תינוקת, צוות אבודים יוצא לחקירה סמויה בביתה של פטנה חלאווי, החוטפת, וזו מתוודה שיש לה בת מאומצת.
בינתיים מרי פרץ וילדיה מבקרים ביקור אמוציונאלי בבית ילדותם במרוקו ממנו נלקחו מאימם.
פרק 3: החזרה למרוקו, חלק ג' - באחת מהבדיקות הדי.אנ.איי שנעשות בעקבות פניות למערכת מתגלה כי הבת "המאומצת" של פטנה חלאווי החוטפת היא אסתר (פיירוז חלאווי).
אסתר מספרת לצופית על ילדותה הקשה עם החוטפת המתעללת ושבגיל 14 נודע לה שהיא מאומצת.
מאוחר יותר נודע לה גם שנלקחה מהיהודים.
אסתר מתאחדת עם אמה ואחיה הביולגיים.
פרק 4: החזרה למרוקו, החלק הרביעי והאחרון - צופית ומשפחתה של מרי מחליטים להגיש תלונה למשטרה המרוקאית בגין החטיפה לפני 55 שנה.
לראשונה מרי פרץ מתעמתת במשטרה עם החוטפת, אך כיוון שההליכים מתעכבים צופית פונה לחוטפת שתספר לעיני המצלמות את סיפורה.
לאחר מכן, אסתר באה לבקר בארץ ומצהירה שהיא חוזרת לשמה המקורי אך לא לדת היהודית.
פרק 5: תעלומה בבולגריה, חלק א' - בת חן ושונטל, אלבנה ונדקה בשמן המקורי, אומצו באותו יום ומאותו בית יתומים בבולגריה אל חיק שתי משפחות ישראליות בקיבוץ.
הן יוצאות עם צופית והצוות לבולגריה בעקבות עברן והפרטים המעטים בידם אודות העורכת דין שמסרה אותן ומבקרות גם בבית היתומים הנטוש ממנו נמסרו.
פרק 6: תעלומה בבולגריה, חלק ב' - מסמכי האימוץ במשרד הרווחה בבולגריה מראים כי בת חן היא צועניה.
קצה חוט מוביל את צופית וצוותה אל הכפר בו נולדה ואל אמה ואביה הביולוגיים והיא מתאחדת איתם ועם אחיה וכך גם מתברר שנמסרה עקב עוני קיצוני של המשפחה ולחציה של הסבתא, וחששותיה לגבי האפשרות כי נמסרה בעבור כסף מתפוגגים.
פרק 7: תעלומה בבולגריה, חלק ג' - קצה חוט מגלה כי שונטל היא גם כן צועניה ואמה היגרה מבולגריה לגרמניה.
כשהיא מאותרת שם מתגלה כי בניגוד לחששותיה של שונטל היא חיכתה לה כל החיים ושמסרה אותה כי הייתה צעירה חסרת אמצעים שבעלה דאז נטש אותה.
שונטל מתאחדת עם אמה ואחיה.
הערה: פרקי 3 והלאה של העונה היו אמורים להיות משודרים מיום אחרי ה-7 באוקטובר 2023 והלאה ונדחו עקב האירועים.
למרות שגם כך היה אמור להיות הבדל של כמה חודשים משידורי הפרקים 1 ו-2, באתר הסדרה הם נחשבים כעונה אחת שלמה, תחת עונה 16.
פרק 1: המסע לקזחסטן, חלק א' - דיאנה ושיר, תאומות בנות 22 שנולדו באלמטי קזחסטן למשפחה ענייה במיוחד, ואומצו על ידי זוג ישראלים אמידים.
הן יוצאות למסע בעקבות האב שוויתר עליהן כשהיה בכלא, זהות האם, והאם הן באמת אחיות.
האב הרוסי מגלה כי אינו האב הביולוגי מאשתו דאז קזרינה ילנה באלמטי ושיש להן שתי אחיות.
פרק 2: המסע לקזחסטן, חלק ב' - המסע של שיר ודיאנה מגיע לשיא במפגש עם האמא, שחיה בעוני קיצוני עד קבצנות ומעידה שהרתה מאונס וכי הן נלקחו ללא ידיעתה והסכמתה כשהיו חולות והיא השאירה אותם בבית ילדים באופן זמני ושתמיד חיפשה אותן.
התאומות מתאחדות גם עם אחיותיהן.
פרק 3: אבודים באוקראינה, חלק א' - וויל-אלחנן (וסילי) ובת שבע (אולגה), שני אחים לא ביולוגיים שאומצו למשפחה דתית-לאומית בישראל מחפשים את הוריהם הביולגיים באוקראינה תחת המלחמה.
המידע על בת שבע הוא שחתמו על ויתור בלידתה וכי יש לה עוד שני אחים.
כאשר צופית והצוות מגיעים לזפוריז'יה לפגוש את האם הביולוגית של וויל, יוליה זייץ, מסתבר שהמידע בידם שהוא ננטש על יד תחנת משטרה אינו נכון וכי נאמר ליוליה שהוא נפטר לאחר לידתו.
פרק 5: אבודים באוקראינה, חלק ג' - מסמכי האימוץ של בת שבע מובילים למחוז ניקולאייב בחיפוש אחר בית עם אישה בשם נדז'ה אלקטירובה, שם מתגלה שרק הבת של אישה זו, אוקסנה ולדמרנובה נותרה בחיים לאחר שהאם נפטרה מסרטן לפני 11 שנה והאב ולדימר והאח נפטרו גם הם אחרי.
אוקסנה מספרת כי היו עניים וכי האב היה שיכור ואלים וכי תמיד פיללה לאחות קטנה אך לא ידעה שיש כזו.
לאחר בדיקת ד.נ.א שמראה שהן אחיות גם מהאב וגם מהאם האחיות מתאחדות במפגש מרגש.
פרק 1: פרק הבכורה - צופית גרנט יוצאת בשליחות גבריאל דבוש ממגדל העמק המחפש את בנותיו שנעלמו לפני 16 שנה בלוס אנג'לס אחרי שהתגרש מאשתו וגורש לארץ בידי רשויות ההגירה.
לאחר שגבריאל סיפר כי אשתו לשעבר חלתה בשבץ, מתברר ממאגר המידע של בית המשפט בלוס אנג'לס, שאחותה שהתחתנה שם וביקשה לאמצן, טענה כי הוא אבא נפקד ואף אלים.
החיפוש בלוס אנג'לס מוביל לכך שמכר ובעלה לשעבר של גרנט המעורבים בעולם הכדורגל מכירים את הדוד של הילדות המתגורר שם ועוסק גם הוא בספורט.
פרק 2: המשפחה של צופית - הדוד של הבנות בלוס אנג'לס מנסה לדבר עם אחותו בדבר חידוש קשר בין הבנות לגבריאל ומסורב, אך חושף כי גיסה של צופית הוא בן משפחה משותף.
זה האחרון חושף כי הבנות חיות כיום בארץ והן מאותרות ברשתות החברתיות.
גבריאל שולח בני משפחה לבתו הבכורה עם מכתב ופרחים ליום הולדתה ומבקש דרכם להיפגש אך היא מאשימה אותו בנתק ומבקשת שלא ייצור איתה קשר יותר.
פרק 3: התאומות מאוקראינה - התאומות נועה ונטלי (נדיה וורוניקה) מקריית גת יוצאות לדונצק שבאוקראינה עם צופית כדי למצוא את אימם הביולוגית, ויקטוריה גרוקובה, 22 שנה אחרי שנמסרו מסיבה לא ידועה.
האם, שמאותרת בלב המלחמה, מספרת לצוות של צופית כי חשבה שהן מתות והיא רוצה לראותן וכשצופית מקשה בשאלה על חתימה על ויתור היא אומרת שאינה זוכרת ומתקשה להמשיך.
האיחוד המרגש עם בנותיה נעשה בווידאו בשל המלחמה.
לבסוף תפנית מפתיעה כשמתגלה אב ביולוגי אחר (שחתם על ויתור) מהאב שחשבו שהוא מת.
פרק 4: סוף התעלומה באוקראינה -
פרק 5: תעלומה משפחתית ברוסיה -
פרק 6: הסודות נחשפים -
פרק 7: לסגור חשבון עם אבא -
פרק 8: פרק סיום העונה -
פרק 1: הסוד של הילדה מבארי -
פרק 2: הסוד של נטע נחשף -
פרק 3: פשע אמיתי לאס וגאס
פרק 4: פשע אמיתי לאס וגאס, חלק ב' -
פרק 5: פשע אמיתי לאס וגאס – חלק ג' -
פרק 6: מה באמת קרה לדדי?
פרק 7: תעלומת היתומים היהודים -
פרק 8: פתרון תעלומת היתומים -
פרק 9: יאמה סוגרת חשבון עם אבא -
שלש העונות הראשונות של הסדרה לוו במוזיקת ספריה.
ב-2013, עם כניסתו של הבמאי דוד דרעי לעבודה בסדרה, החל להלחין לה מוזיקה מקורית המוזיקאי יונתן בר גיורא.
במהלך העונות הופקו לפרקי הסדרה השונים, לצד עשרות שעות של מוזיקה מקורית, גם מספר שירים שנכתבו והופקו במיוחד, לצד גרסאות כיסוי לשירים קיימים שהותאמו לנושאי הפרקים.
בר גיורא היה מועמד פעמיים לפרס האקדמיה על עבודתו כמלחין בסדרה.
לתוכנית 10 מועמדויות (כולן של האקדמיה הישראלית לטלוויזיה) מתוכן זכייה אחת בפרס "הסדרה העובדתית הטובה ביותר" בשנת 2016. 4 מועמדויות הן בתחום ההפקה על "הצילום הטוב ביותר" ועל "המוזיקה המקורית הטובה ביותר".
החל מ-2012 מתמודדת התוכנית בטקס פרסי האקדמיה הישראלית לטלוויזיה ברצף (למעט פרסי האקדמיה לטלוויזיה לשנת 2018).
אַבּוּגִידָה היא קטגוריה של מערכות כתב שבהן כל סימן יחיד בנוי הן מאות עיצורית והן מסימון לציון תנועה, אשר כיחידה אחת מייצגים הברה אחת.
בניגוד לכתב הברות, באבוגידה ישנו קשר גרפי בין סימנים בעלי צליל דומה, והעיצורים משתנים בתצורה דומה בהתאם לתנועה שאותה הכותב רוצה לבטא.
כמו כן, בניגוד לאבג'ד אין סימון דיאקרטי, וסימן התנועה הוא חלק בלתי נפרד מהאות השלמה.
דוגמה לכתב אבוגידה היא הכתב של שפת האינוקטיטוט, שבה צורת האות מסמלת את העיצור, וכיוונה מסמן את התנועה.
בכתב זה ניתן לראות כי ההברה מִי נכתבת כך: ᒥ, בעוד ההברה מוּ נכתבת כך: ᒧ.
מערכות כתב בקטגוריה זו נמצאות במחלוקת מתמדת מכיוון שהמאפיינים שלהן דומים למאפיינים שמגדירים את האבג'ד מחד ואת כתב ההברות מאידך.
לדוגמה, ניתן לטעון שעברית מנוקדת היא בעצם מערכת אבוגידה, ולא מערכת אבג'ד (אם כי זה לא מדויק בגלל אמות הקריאה שנשארות גם בכתב המנוקד), או שקאטאקאנה עשויה להיות אבוגידה בגלל דמיון מסוים בין אותיות בעלות אותו עיצור.
כיום כתבי אבוגידה נמצאים בשימוש במספר שפות, רובן בחצי האי ההודי, לדוגמה דוונאגרי, חלקן במזרח אפריקה, למשל כתב געז, וחלקן בשפות של העמים הילידיים של קנדה.
אֲבוּדִים לְרֶגַע הוא סרט ישראלי משנת 2005 בכיכובם של תומר בן דוד ואיתי תורג'מן, שבמרכזו השימוש בסמים בקרב חיילים משוחררים ישראלים בהודו.
הסרט בוים על ידי עמית רוס ויאיר קויפמן ומבוסס על סיפורו האישי של האחרון.
הסרט עוסק ב"טיול הגדול" שחיילים משוחררים עושים בהודו ובחוויית הטריפ הרע ("התפלפות" כדבריו של קויפמן) בעקבות השימוש בסמים.
חיילי צה"ל העומדים לפני שחרור נשלחים פעמים רבות לצפייה בסרט ולהרצאה של יאיר קויפמן מטעם משרד הביטחון.
עמית (תומר בן דוד), קצין משוחרר, וחברו הטוב מני (איתי תורג'מן) מגיעים לטיול בהודו.
עמית נסע להודו במטרה לטייל ואילו מטרתו של מני היא לעשן ג'ארס ולנוח.
לבסוף, עמית נכנע ללחציו של מני ושניהם מתנסים אף בסמים קשים.
לאחר טריפ אחד של LSD מחליט עמית לנטוש את הרגל המסיבות ויוצא לטרק נוסף, ממנו הוא לא שב.
מני יוצא לחפש אותו, ולאחר תקופת חיפוש ממושכת הוא מגלה שעמית מתנהג באופן משונה וחושד שהוא סובל מפסיכוזה.
אבודה בעולמה של ג'יין אוסטן היא מיני-סדרה בת ארבעה פרקים משנת 2008 של רשת ITV.
את התסריט כתב גאי אנדרוז כעיבוד פנטזיה המבוסס על הרומן "גאווה ודעה קדומה" מאת ג'יין אוסטן.
אמנדה, אישה צעירה בת זמננו החיה בלונדון, נכנסת לתוך עלילת הרומן דרך דלת בחדר האמבטיה שלה, ומצטרפת לעולמם של בני משפחת בנט.
בדצמבר 2009 נכללה הסדרה במקום ה-48 ברשימת "The Top 50 TV Shows of the Noughties" שפורסמה בעיתון הטיימס.
אמנדה פרייס היא צעירה החיה בהאמרסמית' והיא מעריצה נלהבת של ג'יין אוסטן.
לאחרונה דחתה הצעת נישואים בלתי רומנטית מהחבר השתיין והבוגדני שלה.
ערב אחד היא מגלה את אליזבת בנט, הדמות הראשית בספר "גאווה ודעה קדומה", לבושה בכותונת לילה בחדר האמבטיה שלה.
כשאליזבת נעלמת אמנדה מניחה שזה היה חלום.
היא מסבירה לאמה שהרומן של ג'יין אוסטן גרם לה לרצות סטנדרטים גבוהים יותר ממי שיהיה בעלה, ושלימד אותה להאמין באהבת אמת.
אליזבת מופיעה שוב בחדר האמבטיה של אמנדה, הפעם היא לבושה בבגדי מסע.
אמנדה פוסעת מעבר לדלת הסודית שבתוך הקיר שמשם הגיעה אליזבת, ומגלה שהיא נמצאת בלונגבורן, ביתם של משפחת בנט, קרוב לתחילת הרומן.
אמנדה לכודה בעולם של הספר בעוד אליזבת נמצאת בלונדון של המאה ה-21. מר בנט מקבל את אמנדה בסבר פנים יפות כחברתה הטובה של בתו, אליזבת שמבקרת באותה עת ב"עיר" (לונדון).
אמנדה משתדלת לוודא שסיפור העלילה יתקדם כפי שצריך, אבל כשמר בינגלי מבקר בלונגבורן הוא מתחיל להתאהב באמנדה במקום בג'יין.
בנשף במריטון אמנדה מנסה לדחות את חיזוריו של בינגלי, היא אומרת שאינה יכולה לרקוד איתו כי הבטיחה לרקוד עם מר דארסי.
כשבינגלי שואל את דארסי לפשר הדבר, הוא מגבה את דבריה ואכן רוקד איתה.
הוא מסביר לאמנדה שניסה למנוע מבוכה מבינגלי.
אמנדה משתכרת ומתנשקת עם בינגלי, אבל מיד מתחרטת על כך.
גברת בנט הנזעמת מזהירה את אמנדה שלא להתערב בסיכויים של בנותיה להינשא.
בהמשך משכנעת אמנדה את ג'יין לרכב לביתו של בינגלי בגשם שוטף כדי להחזיר את הסיפור למסלולו.
אבל כשנודע לה שג'יין יכולה לחלות בשפעת חמורה שתסכן את חייה, היא ממהרת אחרי ג'יין ומנסה להציל אותה.
בעודה מטפלת בג'יין ונותנת לה כדור פרצטמול, היא מפסיקה סופית את חיזוריו של בינגלי, בטענה שהיא לסביות.
כעת היא מנסה להפנית את רגשותיו הרומנטיים לכיוונה של ג'יין.
דארסי מתווכח עם אמנדה על הבאתה של ג'יין לנת'רפילד, וקרוליין שסולדת מאמנדה מנסה ללא הרף להביך אותה.
היא מתעקשת שאמנדה תנגן בפסנתר, דבר שאינה יכולה לעשות, ובמקום זאת היא שרה את השיר "Downtown" של פטולה קלארק, ומקבלת מחיאות כפיים נלהבות מבינגלי ודארסי.
קרוליין, שמנסה לעקוץ את אמנדה, אומרת שגם אם היא לא תתעשר היא לא תגווע ברעב, מכיוון שהיא יכולה להתפרנס מיכולת השירה שלה.
בתגובה אמנדה מתגאה בהכנסה של 27,000 פאונד לשנה, סכום נכבד ביותר בתקופה הג'ורג'יאנית.
כשבנות משפחת בנט חוזרות ללונגבון נשבר גלגל בכרכרה שלהן.
במקום עוברים קציני צבא, ואחד הקצינים, ויקהאם, מגלם את דמות האביר המושיע.
אמנדה מזהירה את ויקהאם (שברומן הוא בורח עם לידיה) שהיא יודעת מה הוא זומם והיא משגיחה.
מר קולינס, הדודן הדוחה של בני משפחת בנט שאמור לרשת את לונגבורן, מגיע לביקור.
הוא מחפש לו אישה מבין בנות המשפחה לשמחתה הרבה של גברת בנט.
כשהוא מציע נישואים לג'יין אמנדה מתערבת ומציעה לו להכיר את שרלוט לוקאס, חברה הטובה של אליזבת'.
מר קולינס לא מבין נכון את כוונתה וחושב שאמנדה מעוניינת בו, ומציע לה נישואים.
כדי להציל את ג'יין היא מסכימה להינשא לו.
אמנדה מעודדת את בינגלי וג'יין לטייל יחד.
בינגלי מסכים לערוך נשף בנת'רפילד, ואמנדה מקווה שהאירועים יתאימו למתרחש ברומן.
אבל בנשף דרסי משכנע את בינגלי לא להתחתן עם ג'יין, ואומר שבהשפעתה של אמנדה המשפחה מעוניינת רק בכספו.
בינגלי מפנה כתף קרה אל ג'יין והיא יוצאת כשעיניה דומעות.
ויקהאם הנקמן מתחיל להכפיש את שמה של אמנדה, ומפזר שמועות שהונה הרב הגיע מאביה המנוח שהיה מוכר דגים.
כשהשמועה מגיעה לאזניו של מר קולינס הוא מבטל את האירוסים עם אמנדה, שבתגובה בועטת בו בביצים.
ג'יין, שמאמינה שבינגלי כבר לא אוהב אותה, מקבלת את עצת אמה ומתחתנת עם מר קולינס.
מר בנט מסרב בכעס לישון באותה מיטה עם אשתו בגלל האומללות שגרמה לג'יין.
אמנדה חוקרת את בינגלי שמגלה שהוא אכן אוהב את ג'יין, אבל נכנע לדעתו של דארסי.
אמנדה מאשימה את דארסי שריסק את סיכוייו של החבר שלו לאושר ואהבה.
כעת היא מחליטה שדארסי אינו ראוי לאליזבת.
דארסי משיב שהיא דוחה אותו ויוצא מהחדר.
גברת בנט סוף סוף מצליחה להוציא את אמנדה מביתה משום שניסתה להתערב בסיכויי הנישואין של בנותיה.
מר בנט נותן לאמנדה סכום כסף, ומבקש ממנה להתפייס עם ג'יין.
מר קולינס מסביר לג'יין שנישואיהם עדיין לא מומשו כי הוא בתקופת התנזרות.
ויקהאם מציע עזרה לאמנדה, ומלמד אותה נימוסים וגינונים הנהוגים בחברה הגבוהה.
הוא קונה לה שמלה, ומראה לה איך להסתיר את רגשותיה בעזרת מניפה.
כמו כן הוא ממציא עבורה משפחת אצילים צרפתים כדי שישמשו לה כרטיס כניסה אצל ליידי קתרין דה ברג.
אמנדה מבינה שהוא רוצה לשדך אותה לדארסי, כדי שהוא עצמו יוכל לחזר אחר קרוליין בינגלי.
ויקהאם מעודד את אמנדה לבקר את ג'יין.
אף על פי שבתחילה היא נרתעת, ג'יין מקבלת בתודה את התנצלותה של אמנדה ומחדשת את הידידות ביניהן.
מר קולינס מסרב לאפשר לאמנדה לסעוד איתם ברוזינגס, אבל אמנדה אומרת שיש לה הודעה עבור ליידי קתרין דה ברג מהאצילים הבדיוניים של ויקהאם.
מכיוון שאינו רוצה להחשב כבור, מר קולינס מעמיד פנים שהוא מכיר את האצילים, ומרשה לאמנדה להצטרף אליהם.
ליידי קתרין שהיא דודתו של מר דארסי מארחת לארוחה גם את בינגלי וקרוליין.
דארסי מנסה לדכא את אמנדה, אבל היא מסכימה עם כל מה שהוא אומר, כשהיא מחזיקה במניפה היא מנסה להשתלב.
בינתיים גברת בנט רבה עם מר בנט, ומחליטה לבקר את ג'יין יחד עם לידיה, כדי שתוכל לראות איך חיים בנישואים מאושרים.
מר בנט טוען שאם היא תמצא נישואים מאושרים ברוזינגס הוא מבטיח להתהלך ערום בחדר האורחים של רוזינגס.
ליידי קתרין רומזת שהיא רוצה ששאר בנות משפחת בנט יתחתנו עם האחים של מר קולינס שהם פחות "מוצלחים" ממנו.
למרות חילוקי הדעות ביניהם יחסו של דארסי אל אמנדה מתחיל להתרכך כשהיא מחזירה את השעון של בינגלי השתוי עליו הימר במשחק הקלפים.
ליידי קתרין מזהירה את אמנדה להתרחק ממר דארסי.
אמנדה עומדת על כך שהיא אינה רוצה בו, אבל ליידי קתרין סוברת אחרת.
דארסי הנסער מגיע לבית הכומר לראות את אמנדה.
הוא שואל אותה מדוע היא באה לרוזינגס בחיפוש אחריו.
אמנדה מכחישה זאת ואומרת שהוא בא אליה.
דארסי המיוסר, שמנסה להבין מדוע הוא נמשך אל אמנדה, אוחז בה וכמעט מנשק אותה.
אמנדה ההמומה שואלת אם זה מה שהוא רוצה לעשות, והוא יוצא החוצה בסערה.
ג'יין שצופה במתרחש אומרת שדארסי מאוהב באמנדה, אבל אמנדה מתעקשת שאליזבת היא זו שנועדה להיות בחירת לבו של דארסי.
אחר כך דארסי מזמין את אמנדה לאחוזתו פמברלי.
גברת בנט שנמצאת באותו חדר מקבלת בשקיקה את ההזמנה שלדבריה נועדה לה.
דארסי מזמין אותה בנימוס יחד עם לידיה וג'יין.
בפמברלי ג'יין מתחננת בדמעות בפני בינגלי שיתחתן ושיהיה מאושר עבור שניהם.
גברת בנט רואה את המתרחש ומבינה לבסוף את דבריו של בעלה על האומללות של ג'יין.
אמנדה מבינה שהיא אוהבת את דארסי, ומחליטה להיות "שחקנית מחליפה" עבור אליזבת כל עוד היא נמצאת במרחקים.
היא אומרת לגברת בנט המתייפחת שהיא תתחתן עם דארסי, ותעזור למשפחת בנט בכך שתקנה עבורם את לונגבורן, ותשחרר אותם מהתלות במר קולינס.
בינגלי מחפש את ויקהאם שיהיה לו חבר לשתייה, וויקהאם מביא לבסוף את בינגלי חסר הכרה לפמברלי.
דארסי דואג שאחותו הצעירה, ג'ורג'יאנה, תישאר בחדרה ולא תפגוש את ויקהאם.
ג'ורג'יאנה מתוודה בפני אמנדה שוויקהאם לא אנס אותה, כפי שספרה לאחיה.
היא כעסה עליו שדחה את חיזוריה אחריו ושאמר שהיא עדיין ילדה.
ויקהאם לא הכחיש את הדברים כדי להגן על כבודה של ג'ורג'ינה, ביודעו שדארסי יסלק אותה מהבית אם ידע את האמת.
אמנדה מבינה שוויקהאם הוא אדם טוב ושהתיאור של ג'יין אוסטן הוא חד צדדי.
בינגלי בהיותו שתוי ונואש הוא מכה את דארסי משום שהפריד בינו לבין ג'יין.
קרוליין מנצלת את ההזדמנות ומפזרת רמזים לגבי אמנדה.
כשאמנדה מתוודה על אהבתי בפני דארסי, בלי כוונה היא מזכירה את החבר שלה שנמצא בזמן הווה בלונדון, ומאשרת בכך את הדברים שאמרה קרוליין, שאמנדה אינה בתולה.
על אף אהבתו הרבה דארסי אינו יכול להתחתן איתה בגלל מעמדו החברתי.
אמנדה קורעת את דפי הספר "גאווה ודעה קדומה" וזורקת אותם מהחלון.
כשהיא מתחילה לארוז כדי ללכת, נכנסת לחדר קרוליין, ומתחילה איתה.
מסתבר ששמעה מאחיה שאמנדה היא לסבית, בדיוק כמוה.
קרוליין רוצה להתחתן עם דארסי רק כדי למלא את הציפיות החברתיות.
אמנדה מוצאת את דארסי בגן כשהוא קורא בדפים הקרועים של הספר שזרקה.
הוא מניח שאמנדה היא המחברת של הספר, ומביע את הזדעזעותו על כך שהיא כותבת על עניינים פרטיים בלי לנסות להסתיר אפילו את שמותיהם.
אמנדה אומרת בכעס שלפי השקפתו הכל לא בסדר, ושהוא טועה לגבי כולם, ומודיעה על עזיבה מיידית.
דארסי מכריז על אירוסיו לקרוליין, וגברת בנט מקבלת מכתב שמודיע לה שלידיה ברחה, לא עם ויקהאם, אלא עם בינגלי.
גברת בנט מאשימה בכך את אמנדה, והיא מצדה מאשימה את דארסי, ואומרת שהוא וקרוליין ראויים זה לזו.
אמנדה נוסעת יחד עם מר וגברת בנט בעקבות לידיה ובינגלי.
בעזרתו של ויקהאם הם נמצאים מסתתרים בפונדק.
לידיה ובינגלי מתעקשים שדבר לא קרה ביניהם, אבל מר בנט בזעמו תוקף את בינגלי ומניף עליו חרב.
בינגלי בהגנה על עצמו פוגע קשות בראשו של מר בנט.
אמנדה חוששת לחיי מר בנט.
היא זקוקה לאליזבת שתהיה לצדה.
היא פורצת מבעד לדלת ומוצאת את עצמה בחזרה בלונדון המודרנית.
החבר שלה מייקל מסיע אותה אל אליזבת שעובדת כאומנת.
ברחוב ההומה מבחינה אמנדה בדארסי ההמום.
הוא מסביר לה שהלך בעקבותיה בגלל אהבתו, ושילך בעקבותיה לכל מקום.
אמנדה עדיין רוצה שיכיר את אליזבת, אבל אליזבת נטמעה לגמרי בחיים המודרניים, והיא נדהמת לפגוש את דארסי, שאותו היא מכירה מקריאת הרומן.
אמנדה לוקחת אותם לחדר האמבטיה שלה, כדי שיעברו דרך השער בחזרה ללונדון, אבל הדלת לא נפתחת עבור אליזבת.
הדלת מגיבה רק למגעה של אמנדה.
על אף שמייקל מאיים אליה שהוא יעזוב אותה אם תעבור דרך הדלת, אמנדה הולכת יחד עם דארסי ואליזבת כדי שיחזרו לחיים שלהם ושיוכלו להתחתן.
מר בנט חוזר לביתו ומחלים בטיפולה המסור של אליזבת'.
ליידי קתרין שמודעת לאהבתו של דארסי לאמנדה, מגיה ללונגבורן ומציעה לאמנדה עסקה.
אמנדה תעזוב את דארסי והיא, ליידי קתרין, תדאג לביטול הנישואים בין מר קולינס וג'יין.
קרוליין כועסת שהאירוסים שלה עם דארסי בוטלו, אבל היא מסתקרנת מהופעתו של ויקהאם.
ג'יין ובינגלי מתכננים להתחתן ולנסוע לאמריקה.
אמנדה משכנעת את אליזבת ללמוד לאהוב את דארסי.
דארסי אומר לאמנדה שהוא ימלא את חובתו ויתחתן עם אליזבת.
עם זאת כשאמנדה פותחת את דלת המעבר לחזור לביתה, היא מוצאת פתק שכתב דארסי עבורה בו כתוב "איני שוכח אף לא פעימת לב אחת".
אמנדה מחליטה להישאר בעולם של "גאווה ודעה קדומה" וממהרת לפמברלי כדי להיות עם דארסי.
אליזבת מחליטה לחזור להאמרסמית' בברכתו של אביה.
ג'מימה רופר – אמנדה פרייס
אליוט קוואן – פיצוויליאם דארסי
טום מיסון – מר בינגלי
אלכס קינגסטון – גברת בנט
יו בונוויל – מר קלוד בנט
מורבן כריסטי – ג'יין בנט
טום ריילי – ג'ורג' ויקהאם
פרדיטה ויקס – לידיה בנט
ג'מה ארטרטון – אליזבת בנט
כריסטינה קול – קרוליין בינגלי
פלורנס הואת' – קתרין "קיטי" בנט
לינדזי דאנקן – ליידי קתרין דה ברג
גאי הנרי – מר קולינס
מישל דאנקן – שרלוט לוקאס
רובי בנטל – מרי בנט
פול היין – סימבל קולינס
גוגו אמבתה-רו – פירהנה, החברה של אמנדה
דניאל פרסיבל – מייקל דולן, החבר של אמנדה
ג'נבייב גונט – ג'ורג'יאנה דארסי
חברת ההפקה Mammoth Screen הפיקו את הסדרה.
הפרק הראשון שודר ב-ITV ב-3 בספטמבר 2008 וצפו בו 4.2 מיליון איש.
הפרקים הבאים שודרו מדי שבוע.
בארצות הברית שודרה הסדרה בערוץ Ovation החל מ-11 בינואר 2009. באוסטרליה שודרה הסדרה בשני חלקים ברשת ABC החל מ-8 במרץ 2009.
מקום העבודה של אמנדה צולם בווייקפילד בבנין שאינו בשימוש של בנק יורקשייר.
The Beluga Lounge בווייקפילד שימש לצילומי בר היין בלונדון.
מוזיאון קנון הול בברנסלי שימש לצילומי פנים וחוץ אחדים בהם חדר הנשפים.
אתרי צילומים נוספים היו ברמהאם פארק, אתרים ביורק, ושווקים עירוניים בלידס.
הרווד האוס קרוב ללידס שימש לצילומי אחוזת פמברלי.
אליוט קוואן בן ה-31 נבחר לגלם את דארסי כשהופיע במחזה "הנרי החמישי".
לדבריו לסדרה הייתה סמליות דומה לקאנון של התיאטרון.
השחקניות כריסטינה קול וג'מימה רופר כיכבו קודם לכן יחד בסדרה העל טבעית "הקס" של Sky One.
כמו כן רופר ומיסון הופיעו ביחד ב-ITV בפרק "Third Girl" בסדרה "פוארו".
השיר שמיס בינגלי שרה ומלווה את עצמה בנגינה בפסנתר בפרק 3 הוא מאת מוצרט.
ב-28 בספטמבר 2008 יצאה הסדרה בבריטניה על גבי DVD, ובארצות הברית יצאה ב-29 באפריל 2009. בשני הדיסקים כלולים 4 הפרקים של הסדרה וסרט דוקומנטרי של "מאחורי הקלעים".
ב-11 בפברואר 2009 דווח בעיתון הגרדיאן שגרסת סרט קולנוע של המיני-סדרה נמצאת בפיתוח.
סם מנדס הבמאי זוכה האוסקר יהיה המפיק.
נורה אפרון עבדה על הפרויקט עד למותה ב-2012. שנתיים אחרי מותה של אפרון נבחרה קארי בראונשטיין להמשיך את כתיבת התסריט.
אבודים בריבוע היא תוכנית ילדים ונוער ישראלית המשודרת בכאן חינוכית.
התוכנית עלתה לשידור באפריל 2018 ומטרתה ללמד מתמטיקה ופיזיקה.
בכל פרק יובל סגל ונעמי לבוב מלמדים זה את זה נושאים במתמטיקה, תוך הצגת מערכונים המבהירים את הנושאים בהם עוסק כל פרק, וקטעי קישור הכוללים הסברים מבדרים, קסמים באמצעות מתמטיקה ועוד.
בקטעים משתתפים מלבדם גם אילן רוזנפלד, קובי פרג', ערן מור והילה מצקר-הלוי.
בעונה השנייה יובל ונעמי "נכלאים במבנה ענק בצורת ריבוע על ידי קריין מרושע".
השניים מנסים לפתור חידות בפיזיקה כדי להימלט מהמבנה.
בעונה השנייה חלק מהדמויות הישנות מהעונה שעברה חוזרות, אולם מצטרפים גם מערכונים חדשים.
בכל פעם מגיע רצ'ית (נעמי לבוב) לאימו (יובל סגל), המבשלת תבשיל חריף, ומספר לה על תגלית חדשה שגילה במתמטיקה.
אימו מגלה לו שהתגלית כבר ידועה ומספרת לו על המתמטיקאי שגילה זאת.
בכל פעם פוגשת אליס (נעמי לבוב) את הזחל (יובל סגל) בחיפוש אחר הכובען המטורף, אבל הזחל טרוד בבעיות משלו.
אליס עוזרת לו לפתור את הבעיות באמצעות מתמטיקה, בתקווה שהזחל יאפשר לה לעבור.
המלכה אריסי (נעמי לבוב), הכמעט שולטת בדרקונים (דמות שהיא מחווה לדאינריז טארגאריין), קוראת לאביר הפחדן גורדין (יובל סגל) להציל את הממלכה.
גורדין מנסה להתחמק מהמשימה בתירוצים שונים.
ארנון הפיראט (ערן מור) וסגנו גלואה (יובל סגל) מפליגים בכנרת ומשוחחים על נושאים שונים המטרידים את ארנון.
הזורגים (אילן רוזנפלד, יובל סגל, נעמי לבוב) מנסים לכבוש את הגלקסיה/כדור־הארץ, אך כל פעם תוכניתם נכשלת מסיבה שונה.
שני פועלים שלומיאלים (אילן רוזנפלד, יובל סגל) על מגדל בבל שמסתבכים בצרות, חוששים שימכרו אותם לעבדות ופותרים את הבעיה שלהם בעזרת עצות מתחום המתמטיקה שנותן להם פועל נוסף בשם בלשצר.
הוריה (יובל סגל, הילה מצקר-הלוי) של אנדריה (נעמי לבוב) מגיעים לראותה כאשר היא מנסה לזכות בתחרויות אולימפיות, אך אביה מפריע לה עם שאלות עיקשות.
הארכאולוגית (נעמי לבוב) מגיעה לפירמידה בחיפוש אחר פריטים נדירים, ופוגשת שם את המומיות של תחותמס השלישי ותות ענח' אמון (יובל סגל, קובי פרג').
איש הלמור (יובל סגל), סופר גיבור שהופך ללמור בכל פעם שהוא מבולבל, מצטרף לחבורת גיבורי־על (נעמי לבוב, ערן מור), ומתעקש לוודא שהוא מבין את כל הפרטים.
מדריכת סדנה להרגעת כעסים (נעמי לבוב) מנסה לסייע לדמויות ההיסטוריות, פיתגורס, אטילה ההוני ואיוואן הרביעי (קובי פרג', יובל סגל), אולם חיש מהר הכל משתבש.
חלק מהמערכונים מעונה ראשונה נמצאים גם בעונה השנייה, ובהם הזורג, אפיל־סין–ואביאשוח וגיבורי־העל (בשינוי קל).
פאי לא חם (יובל סגל), לוחם אור לשעבר, שכל חלומו הוא לשיר, עובר הכשרת רשע אצל הקיסרית המרושעת סטומפ (נעמי לבוב) אך הוא מצליח לסכל את כל תוכניותיה בטענה שהתוכנית תהווה דבר טוב עבור הקורבן.
אודין (אלי גורנשטיין), מלך האלים, אביו של תור אל הרעם, יושב בארמון שלו עם בנו הצעיר והפחות מוכר ד'רור (יובל סגל) שמתקשה לגבש את זהותו כאל, כאשר מגיעה הלה אלת המוות (נעמי לבוב) במטרה להילחם מול תור.
רעיה (נעמי לבוב), תלמידה של מאסטר יהודה (יובל סגל; מחווה ליודה) לומדת אצלו איך להילחם ברשע, כאשר הוא מסנג'ר אותה למשימות הזויות בבית שלו.
המלכה מירנדה (נעמי לבוב) קוראת בעזרת כרוז הארמון (ערן מור) למדען החצר גליליהו (יובל סגל) שמנסה לספק את גחמותיה אך בסוף, בדרך כלל, מושלך לבור.
המדען (יובל סגל) מנסה לפתח מוצר שיכניס לו כסף רב, כאשר מופיעה סייבורג שהוא בנה בעתיד (נעמי לבוב), ומזהירה אותו מפני מרד המכונות שיתחיל מההמצאה.
המדען מגרש אותה ובסוף מתברר שהסייבורג צודקת.
שמעון לוי (יניב פולישוק), מאמן קווידיץ' כושל, מנסה לתדרך את השחקנים בקבוצתו (נעמי לבוב, יובל סגל).
אבודים בחלל היא סדרת מדע בדיוני אמריקאית המהווה עיבוד מחודש לסדרה באותו השם ששודרה בין השנים 1965–1968 (ומהווה בעצמה עיבוד לספר משפחת רובינסון השווייצרית), ועוקבת אחר הרפתקאותיה של משפחת רובינסון בחלל לאחר שנאלצו לנחות נחיתת אונס על כוכב לכת מרוחק.
הסדרה נכתבה על ידי התסריטאים מאט סזאמה וברק שארפלס והמפיק זאק אסטרין משמש בתפקיד השואו-ראנר של הסדרה.
עונתה הראשונה עלתה לשידור במלואה בכל הפלטפורמות של שירות הזרמת המדיה נטפליקס ב-13 באפריל 2018. חודש לאחר עליית העונה הראשונה לשידור בשירות שלה, נטפליקס חידשה את הסדרה לעונה שנייה.
בעקבות אירוע רב השפעה המאיים על הישרדותה של האנושות, משפחת רובינסון, המונה חמש נפשות, נבחרת למשימתה ה-24 במספר של ספינת האם "רזולוט", ספינת אם בין כוכבית הנושאת משפחות נבחרות שנבחרו למשימה ליישב את מערכת הכוכבים אלפא קנטאורי.
לפני שהם מספיקים להגיע אל יעדם, רובוט חייזרי פורץ את גוף ה"רזולוט".
כשהם נאלצים לפנות את ספינת האם ולהימלט ממנה באמצעות ספינות חלל לטווח קצר, עשרות מתיישבים, ביניהם נמצאים משפחת רובינסון, נוחתים נחיתת אונס על כוכב לכת שנמצא בקרבת מקום.
על כוכב הלכת, בני משפחת רובינסון חייבים להתמודד עם סביבתם הזרה ולהילחם בשדים האישיים שלהם, זאת תוך כדי שהם מחפשים דרך חזרה אל ה"רזולוט".
שם הדמות אודות הדמות מולי פארקר מהנדסת אווירונאוטיקה מצליחה ואם משפחת רובינסון, שמובילה את המשפחה במשימה ליישוב מערכת הכוכבים אלפא קנטאור, בתקווה לבנות חיים יותר טובים על כוכב לכת חדש.
מורין הייתה נשואה בעבר בנישואים כושלים מהם נולדה ג'ודי.
טובי סטיבנס ג'ון רובינסון נחת לשעבר בצבא ארצות הברית ואב משפחת רובינסון.
ג'ון הוא בעלה של מורין, אביה המאמץ/חורג של ג'ודי ואביהם הביולוגי של פני וויל.
מקסוול ג'נקינס ויל רובינסון ילד בן 11 והבן הצעיר במשפחת רובינסון.
ויל הוא מדען וכימאי מחונן שיוצר קשר חברות עם רובוט חייזרי, שאותו הוא מציל במהלך שרפה ביער.
טיילור ראסל ג'ודי רובינסון בתה הבכורה של מורין ובתו המאומצת/חורגת של ג'ון בת ה-18. למרות גילה הצעיר, ג'ודי היא רופאה מחוננת.
מינה סאנדוול פני רובינסון בתם בת ה-15 של ג'ון ומורין.
מדענית מוכשרת, שנאלצת לחיות בצילם של אחותה הבכורה ואחיה הצעיר.
דון וסט מכונאי על סיפון ה-"רזולוט", שמבריח מוצרי מותרות מהצד.
פארקר פוזי ג'ון האריס פושעת שעל מנת להימלט מכדור הארץ גונבת את זהותה של אחותה במטרה לתפוס את מקומה על סיפון ה-"רזולוט".
בהמשך, היא מתחזה לד"ר סמית' על מנת לשריין לעצמה מקום על ספינת חילוץ.
ג'ון מחבלת בניסיונות החילוץ של שאר השורדים, במטרה להימנע מהעמדתה לדין.
ג'ון האריס היא מקבילתו הנשית של ד"ר סמית' מהסדרה המקורית.
בריאן סטיל רובוט ישות חייזרית-רובוטית שויל מוצא ויוצר איתו קשר לאחר נחיתת האונס של משפחת רובינסון.
הרובוט בסדרה עוצב בצורה שונה משל הסדרה המקורית ומשל הסרט.
שם הדמות אודות הדמות סיבונג'יל מלאמבו אנג'לה גודארד מתיישבת נוספת על ספינת האם ה"רזולוט", שסובלת מהפרעת דחק פוסט-טראומטית בעקבות מותו של בעלה בהתקפה על ספינת האם.
רזא ג'פרי ויקטור דאר פוליטיקאי חרוץ, שחוצפתו והבעת חוסר סבלנותו עוזרים לו להסוות את הלחץ בו הוא נתון.
אג'אי פריזה ויג'יי דאר בנו של ויקטור ומושא אהבתה של פני.
קארי הירויוקי-טאגאווה הירוקי ואטאנאב מדען קולגה וידידה הטוב של מורין.
יוקארי קומאטסו יוקארי קומאטסו אשתו של הירוקי.
קיקי סוקזאן אייקו ואטאנאב בתו של הירוקי.
וינו סאנדו פרישה דאר אשתו של ויקטור ואמו של ויג'יי.
אדם גריידון ריד פיטר בקרט אמיליה בורסטין דיאן איאן בלשר אוון שון פארקס קפטן ראדיק קפטן ה-"רזולוט".
סלמה בלייר ג'סיקה האריס אחותה הצעירה והעשירה של ג'ון.
ביל מומי ד"ר זאכרי סמית' דוקטור שאת זהותו גונבת ג'ון.
באוקטובר 2014, דווח שאולפני לג'נדרי ו-"Synthesis Entertainment" עובדות על עיבוד מחודש לסדרת הקאלט משנות ה-60, "אבודים בחלל" ושהן שכרו את צמד התסריטאים מאט סזאמה וברק שארפלס לכתוב את פרק הפיילוט עבור הסדרה.
בנובמבר 2015, חברת נטפליקס התעניינה בפרויקט וב-29 ביוני 2016, היא הזמינה לסדרה עונה מלאה בעלת עשרה פרקים, עם זאק אסטרין שישמש כמפיק בפועל וכשואו-ראנר של הסדרה.
צילומי העונה הראשונה החלו בפברואר 2017 בוונקובר, קולומביה הבריטית, והסתיימו ביולי 2017.
עונתה הראשונה של הסדרה עלתה במלואה בכל הפלטפורמות של נטפליקס ב-13 באפריל 2018. ב-31 במרץ 2018, פרק הפיילוט של הסדרה הוקרן במהלך טקס ה-Awesome Con בוושינגטון די.
אתר הביקורת "Rotten Tomatoes" דיווח על דירוג של 68% עם דירוג ממוצע של 6.21/10, בהתבסס על 65 ביקורות.
הקונצנזוס של האתר כתב על הסדרה ש"השקעת ההפקה של 'אבודים בחלל' היא שאפתנית מספיק כדי למשוך אוהדי הרפתקאות מדע בדיוני, בעוד שהלב הגדול של הסיפור מוסיף עוגן רגשי לכל החשכה בחלל".
האתר "Metacritic", שמשתמש בשקלול ממוצע, הקצה לסדרה ציון מנורמל של 58 מתוך 100 בהתבסס על 27 ביקורות, ציון המציין "ביקורות מעורבות או ממוצעות".
דייוויד גריפין מהאתר "IGN" העניק לעונה הראשונה דירוג של 8.5/10, וכינה אותו "הרפתקאה מדע בדיונית מצוינת עם בעיית נבל קלה", ושיבח במיוחד את דמויותיהם של משפחת רובינסון, תוך כדי שביקר את דמותה של ד"ר סמית' כנבלית כבלתי מתוחכמת וחד-ממדית שאין לה שאיפה גדולה.
לעומת זאת, ג'ן שאניי מהאתר "Vulture" אפיינה את ביצועיה של פוזי כ"מאופקים, ומגוחכים על גבול הקומי".
אבוד (בהונגרית: Abod) הוא כפר זעיר במחוז בורשוד-אבאוי-זמפלן שבצפון מזרח הונגריה.
אבוד הוא אלבום אולפן משותף של הראפר נורוז והמפיק המוזיקלי אורי שוחט.
יצא לאור ב-24 במרץ 2019 דרך חברת התקליטים NMC.
את האלבום הפיק במלואו המפיק המוזיקלי הישראלי אורי שוחט, דמות רבת השפעה בהיפ הופ הישראלי.
נורוז ושוחט יצאו יחד לסיבוב הופעות בשם "הטור האבוד" לכבוד יציאת האלבום.
לחלק משירי האלבום יצאו וידאו קליפים: "עמוק מדי", "מייקל ג'קסון" ו"לילה".
האי אבוט הוא אי מצפון-מזרח לאי בראבנט בארכיפלג פאלמר שבאנטארקטיקה.
האי ממוקם בחלקו הדרומי של מפרץ בוקה, 2 קילומטרים מערבית לאי דייוויס.
האי מופה באופן גס על ידי המשלחת הצרפתית השלישית לאנטארקטיקה (אשר חקרה את האזור בשנים 1903–1905) בפיקודו של ז'אן-באטיסט שארקו.
האי צולם מהאוויר על ידי חברת האנטיג אירוסרוויירס בע"מ בין השנים 1956–1957, ומופה בהתבסס על תצלומי אוויר אלה בשנת 1959.
שמו של האי ניתן לו על ידי הוועדה המייעצת לשמות אנטארקטיים של בריטניה.
האי נקרא על שמה של מוד אבוט, שהייתה חוקרת מובילה בנושא מחלות לב מולדות.
וזאת בדומה לאתרים רבים אחרי באזור אשר נקראו על שם חלוצים בתחום הרפואה.
אבודים בעוץ היא סדרת הנפשה אמריקאית לכל המשפחה מסוגת פנטזיה והרפתקאות, המבוססת על הספר "הקוסם מארץ עוץ" מאת ליימן פרנק באום.
הסדרה הופקה על ידי אולפני אמזון עבור פריים וידאו, שירות וידאו על פי דרישה שפותח על ידי אמזון.
לסדרה הופקו שתי עונות בעלות 26 פרקים באורך 24 דקות.
דורותי גייל, ילדה הבוגרת לגילה, נסחפת יחד עם כלבה טוטו לארץ עוץ בלי דרך ברורה הביתה.
כדי לחזור חזרה הביתה, על דורותי לאסוף סוגים שונים של אלמנטים קסומים.
בהמשך הסדרה, דורותי וחבריה החדשים שהיא פגשה, הולכים לאיבוד במדבר הקטלני, כמו כן, הם מנסים להביס את המלך נום ולהציל את עיר הברקת.
במאית הדיבוב בעברית הייתה אפי בן ישראל ומפיקת הדיבוב הייתה ענבר שטגר עזרא.
שם הדמותמדבב/ת באנגליתמדבב/ת בעבריתדורותי גיילאשלי בואטצ'ראליענה מגוןווסטניקה פוטרמןמיה אלוןאוג'וחורחה דיאזברק ברויטמןטוטוכריס קוקספיץאלכסנדר פולינסקיאורי זלצמןריי האריה הפחדןקית' פרגוסוןיובל גרבשהדחלילסטפן סטאנסוןערן מורהנסיכה לנגוו'דירג'ינה גרשוןלורן סביראווליןאליסון מאק (2015-2017)גריי גריפין (2018)גלינדהג'ניפר היילטליה ברקאיוולי פאגמילכריס קוקסצביקה פורמןסיירהקאת' סוסימאיה מיטלפונקטהמלך נוםגארט מקווידקליקואריק באוזהסמית וטינקרבמפר רובינסוןגנרל גוףפרד טטסיור
בנוסף דיבב בדיבוב העברי תמיר גינזבורג.
עונה מספר פרקים תקופת שידור מקורית תקופת שידור בישראל שידור ראשון שידור אחרון שידור ראשון שידור אחרון11326 ביוני 20154 באוגוסט 201711 בנובמבר 201927 בנובמבר 20192138 ביוני 201828 בנובמבר 201916 בדצמבר 2019
אבודים בחלל הוא סינגל של הראפר הישראלי טונה, מתוך אלבומו השני, "טונהפארק".
השיר יצא לאור ב-27 באוגוסט 2017, כסינגל השלישי מתוך האלבום.
השיר נכתב על ידי טונה עצמו, חברי להקת A-WA וניר דנן, והולחן על ידם ועל ידי יקיר בן טוב, בעוד דנן ובן טוב הפיקו את השיר.
השיר, אשר מכיל בתוכו מוטיב של חלל, מהווה כשיר מחאה, בו מכוון הדובר ביקורת כלפי הפוליטיקה והחברה המודרנית בישראל, תוך שהוא טוען כי החיים בישראל שווי ערך לחיים בחלל החיצון.
מבקר המוזיקה דודי פטימר ממעריב אונליין ניתח את השיר, סקר את האלמנטים השונים בו והעניק לו ביקורת חיובית: "הטקסט מעולה, הלחן קליט ומעניין, והשילוב של A-WA מוסיף נופך אתני, אותנטי ומסקרן לשיר שממשיך להמחיש עד כמה טונה הוא ראפר ויוצר חשוב במוזיקה הישראלית העכשווית, מהיותר איכותיים שיש במחוזותינו כיום.
יוסי חרסונסקי העניק לשיר ביקורת חיובית באתרו, תוך שנתן לו ציון של כארבעה כוכבי זהב וחצי מתוך חמישה, ואמר כי השיר הוא "חוצה תרבויות, הצטלבות ראפ-אלקטרו-אתנית, שלוקחת את המוזיקה השיראלית המודרנית לנקודה חדשה מרתקת".
השיר נכנס לפלייליסט של תחנת הרדיו גלגלצ, ובעקבות כך, הצליח להגיע בשיאו למקום החמישי במצעד הרשמי של גלגלצ.
נכון לינואר 2022, השיר עומד על כ-4 מיליון צפיות בפלטפורמת שיתוף הווידאו יוטיוב, וכ-1.1 מיליון השמעות ברשת הזרמת המדיה ספוטיפיי.
את הווידאו קליפ של השיר פרסם טונה בערוץ היוטיוב שלו ב-27 באוגוסט 2017, וביימו וערכו אינדי חאיט ונאור סוקי.
הקליפ מתרחש בחלל החיצון וטונה מגלם בו אסטרונאוט.
בסוף הקליפ, נוחת טונה במדבר, בו מופיעות גם להקת A-WA, שרות את מילותיו של השיר.
בדצמבר 2018 הוציאו הרכב הטראנס הפסיכדלי אינפקטד מאשרום רמיקס לשיר, אשר נכלל באלבומם ה-11, "Head of NASA and the 2 Amish Boys".
אבווהראמט (מגרמנית: Abwehramt, בראשי תיבות: AbwA) הוא אחד משני שירותי המודיעין של כוחות הצבא האוסטרים (ÖBH) וכמו המשרד המודיעין הצבאי (HNaA) כפוף למשרד הפדרלי להגנה לאומית (BMLV),שמו של משרד ההגנה האוסטרי.
ה־Abwehramt משרת כגוף מודיעיני של הכוחות המזוינים, מאז 1983 לפעילותו עוגנה בחוק מיולי 2001 ונועד להגן מפני התקפות מכוונות על אינטרסים משפטיים צבאיים (אנשים, רכוש, סודות) ופגיעה בביטחון הצבאי הן בבית והן במשימות חוץ - בשיתוף פעולה עם רשויות אכיפת החוק - לגילוי מוקדם ומניעת מעשים פליליים.
מטה הארגון כולל ארבע מחלקות:
מחלקת ניהול (ניהול, הכשרת מודיעין, ניתוח והערכת מידע, כוח אדם)
מחלקה A (אמינות צבאית / בדיקת חברות / משימות זרות)
מחלקה C (שירותים טכניים / אלקטרוניים)
בנוסף, ל-AbwA ארבעה סניפים (Abwehrstellen - Ast) בגראץ, זלצבורג, לינץ וקלגנפורט.
בנוסף ישנם קציני קשר וגורמי מודיעין בכל משימות החוץ של הכוחות המזוינים.
אבווי היא חברת תרופות אמריקאית.
החברה נוסדה ב-2013 על בסיס חטיבת המחקר ופיתוח של מעבדות אבוט שפוצלה ממנה.
בחברה מועסקים כ-47,000 עובדים בכ-70 מדינות ברחבי העולם, הכנסותיה ב-2019 הסתכמו בכ-33 מיליארד דולר, באותה שנה רכשה החברה את מתחרתה, חברת אלרגן תמורת כ-63 מיליארד דולר והכנסותיה המאוחדות ב-2020 גדלו לכ-48 מיליארד דולר.
רינבוק (לטיפול בדלקת מפרקים שיגרונית)
ונטוקלקס (לטיפול בלוקמיה לימפוציטית כרונית, לוקמיה מיאלואידית חריפה)
קלטרה (תרופה אנטי-רטרווירלית לטיפול בנשאי וחולי נגיף האיידס
זמפלר (לטיפול בפעילות יתר של בלוטת יותרת התריס)
אבודים בניו יורק הוא סרט קומדיה אמריקאי משנת 1970 בבימויו של ארתור הילר, לפי תסריט של ניל סיימון, עם ג'ק למון וסנדי דניס בתפקידים הראשיים.
העלילה היא על זוג שטס לניו יורק לראיון עבודה של הבעל וכל התקלות שהם עוברים בדרך לניו יורק ובעיקר בעיר עצמה עד שהם מחליטים לחזור לאוהיו.
הסרט צולם באתרים שונים של מנהטן כמו: תחנת גרנד סנטרל, סנטרל פארק, מלון וולדורף אסטוריה וכן בנמל התעופה הבינלאומי לוגן בבוסטון.
ב-1999 הופק רימייק בכיכובם של סטיב מרטין וגולדי הון.
ג'ק למון היה מועמד לפרס גלובוס הזהב לשחקן הטוב ביותר - סרט קומדיה או מוזיקלי.
סנדי דניס הייתה מועמדת לפרס גלובוס הזהב לשחקנית הטובה ביותר - סרט קומדיה או מוזיקלי.
ניל סיימון זכה בפרס גילדת הכותבים של אמריקה.
ג'ורג' קלרמן (ג'ק למון) עומד לטוס עם אשתו גוון (סנדי דניס) מאוהיו לניו יורק לראיון לפני קידומו לסגן מנהל החברה בה הוא עובד.
הוא מתכנן עם אשתו את פרטי העברת שני ילדיו לדירה בניו יורק ומספר לאשתו החיים החדשים שמחכים להם שם.
הוא מתכנן טיסה לניו יום קודם בו יאכלו במסעדת יוקרה וילונו במלון וולדורף אסטוריה המפואר.
לוח הזמנים שלו הוא מדויק אבל תקלות רבות משבשות אותו.
בגלל ערפל, המטוס לא יכול לנחות בניו יורק אלא בנמל התעופה הבינלאומי לוגן בבוסטון.
אין טיסה לניו יורק והמזוודה שלו עם התרופות לכיב התריסיון שלו במזוודה ביחד עם הכסף.
הוא רב וצועק על כל הפקידים בשדה התעופה, מאיים עליהם בתביעות.
לבסוף מייעצים להם לתפוס את הרכבת לניו יורק.
ברגע האחרון הם עולים על רכבת מלאה שהשירות בה מתחת לכל ביקורת, אין להם אוכל פרט לקרקרים שגורמים לו שבר בשן וגם שם הוא מאיים בתביעה.
בתחנת גרנד סנטרל מתברר שיש שביתה של האוטובוסים הרכבת הנהגים ועובדי הניקיון.
הם נאלצים ללכת ברגל בגשם שוטף למלון וולדורף אסטוריה ושם מתברר כי איחרו והחדר נמסר לאחר.
לאחר צעקות ואיומים בתביעה, מישהו מציע להם מקום במלון סמוך אבל בדרך שודד אותם.
הם מגיעים למשטרה אבל שם לא מתייחסים אליהם והשוטרים מתווספים לפנקס של התביעות של ג'ורג'.
לבסוף השוטרים מסכימים להלין אותם ללילה בנשקיה אך בדרך הם נקראים לשוד.
השוטרים עוצרים ויוצאים מהמכונית ובאותו זמן חודרים אליה הפושעים וחוטפים את ג'ורג' וגוון ולבסוף משאירים אותם בלילה בסנטרל פארק שם הם עוברים שוד נוסף.
כעת לג'ורג' אין כסף והוא מנסה לקחת מילד את כספו אך הילד צורח ושוטר רודף אחריהם אך הם מצליחים לברוח, נכנסים לאוטובוס והנהג זורק אותם כי אין להם כסף וזוכה בהבטחה לתביעה.
ג'ורג התשוש עומד ליד מכסה ביוב שמתפוצץ ומתחרש לזמן מסוים.
הם נכנסים לכנסייה כדי לבקש רחמים אבל מגורשים משם על ידי מפיק טלוויזיה שאומר להם שמצולמת במקום תוכנית טלוויזיה.
ג'ורג' מסרב להתפנות אבל אחר כך עוזב עם רישום פרטי המפיק והבטחה לתביעה.
כעת הם מנסים לעצור טרמפים.
עוצר להם רכב של דיפלומט קובני בדרך לשגרירות קובה והם נקלעים שם להפגנה אנטי קובנית ומחולצים על ידי המשטרה.
הנהג מביא אותם למלון וולדורף אסטוריה.
לבסוף נמצא להם חדר וגם המזוודה הגיעה אלא שהיא נעולה והמפתח היה בארנק שנשדד.
לאחר כל זאת מגיע ג'ורג' לראיון בזמן בלתי מגולח וזוכה בתפקיד אבל גוון אומרת לו שלאחר התלאות שעברו בעיר היא אינה רוצה לחיות בניו יורק אלא לחזור לביתם באוהיו והוא מסכים אתה.
בטיסה חזרה, נחטף המטוס שלהם לקובה.
אבודים ביונקרס הוא סרט קולנוע אמריקאי משנת 1993, בבימויה של מרתה קולידג', עם ריצ'רד דרייפוס, מרסדס רוהל ואיירין וורת' בתפקידים הראשיים.
התסריט נכתב על ידי ניל סיימון והוא מבוסס על המחזה שלו "אבודים ביונקרס" שהועלה בברודוויי בהצלחה וזיכה אותו בפרס פוליצר.
המחזה זכה בפרס טוני ומרסדם רוהל ואיירין וורת' זכו בפרס טוני לשחקנית הטובה ביותר בתפקיד ראשי.
בקיץ 1942 מביא אדי קורניץ (אדי לאופר) את שני בניו, ארתור "ארטי" בן 13 (מייק דאמוס) וג'אקוב "ג'יי" בן 15 (בראד סטול) לגור אצל אימו בעיר יונקרס ליד ניו יורק.
אשתו של אדי נפטרה לאחר מחלה קשה והוא נכנס לחובות וקבל משרה כסוכן נוסע ולכן היה עליו להביא את ילדיו לאימו.
הסבתא (איירין וורת') היא אישה אלמנה נכה צולעת ונזקקת למקל הליכה.
לפרנסתה היא בעלת חנות ממתקים ובית קפה.
אתה גרה בתה בלה (מרסדס רוהל), בת 36 שמתנהגת כילדה ומתחברת מיד עם שני הילדים שרמת המשכל שלהם היא כשלה.
בלה אוהבת סרטים רומנטיים, ארבע פעמים היא הלכה לראות את "ועתה, הנוסע" עם בטי דייוויס.
היא מתאהבת בסדרן של בית הקולנוע, ג'וני.
ג'וני (דייוויד סטראתיירן) סובל מפיגור שכלי קל, הוא גר עם הוריו ואינו יודע לקרא ולכתוב.
למרות זאת בלה אוהבת אותו, רוצה להתחתן אתו ולהקים משפחה.
הוא דוחה אותה כל הזמן בטענה של "לא היום".
בן נוסף הוא לואי (ריצ'רד דרייפוס), עבריין שמתעסק בגניבות ובשוד ונרדף על ידי העבריין "הארי הוליווד" (רוברט מירנדה) שרוצה לחסלו.
הוא מתחבא בבית הסבתא ומתחבר לשני הנערים שעוזרים לו להסתתר ונהנים מסיפוריו.
בת נוספת היא גרטרוד "גרט" (סוזן מרסון) שגרה בבית משלה.
לבלה יש תוכנית להתחתן עם ג'וני ולפתוח אתו מסעדה בהשקעה של 5,000 דולר.
היא אוזרת אומץ ומכנסת את כל המשפחה כדי להודיע להם זאת.
היא נתקלת בהתנגדות עזה מצד האם ומצד לואי שמביע התנגדותו שתינשא למפגר.
בלה פורצת בבכי ואומרת שכל רצונה להקים משפחה וללדת ילדים.
לבסוף לואי מרחם עליה ונותן לה את הכסף מכספי השוד שלו.
כאשר האמא חושבת שאת הכסף היא גנבה ממנה, בורחת בלה מהבית לג'וני אבל הוא מודיע לה כי אינו יכול/מסוגל להתחתן.
לאחר מספר ימים אצל אחותה גרט, חוזרת בלה כנועה לאימה.
הילדים מסייעים ללואי להימלט מרודפיו והאב אדי מגיע ומחזיר אותם לניו יורק.
לבסוף בלה עוזבת את הבית לפלורידה לבנות את עתידה רחוק מאימה השתלטנית.
שם השחקן/יתשם הדמותהערותריצ'רד דרייפוסלואי קורניץמרסדס רוהלבלה קורניץאיירין וורת'סבתא קורניץדייוויד סטראתיירןג'ונימייק דאמוסארטי קורניץבראד סטולג'יי קורניץג'ק לאופראדי קורניץסוזן מרסוןגרט קורניץרוברט מירנדההוליווד האריגנגסטר
אבוויל היא קומונה במחוז סום ובחבל או-דה-פראנס שבצפון צרפת.
אבוויל היא מרכז מנהלי של אחד הרבעים (Arrondissement) של סום.
היא שוכנת על נהר הסום, והייתה בירת החבל הפאודלי .
אבוויל שוכנת על נהר הסום, 20 קילומטרים מהשפך המודרני שלו בתעלת למאנש, או 10 קילומטרים בקו אווירי ממפרץ סום ומתעלת למאנש.
רוב העיירה ממוקמת על הגדה המזרחית של הסום, כמו גם על אי.
היא שוכנת בתחילת תעלת אבוויל, 45 קילומטרים צפונית-מערבית לאמיין וכ-200 קילומטרים מפריז.
בתקופת ימי הביניים, זו הייתה נקודת החצייה הרדודה ביותר בסום, ובסמוך חצה אותו צבאו של אדוארד השלישי, מלך אנגליה זמן קצר לפני קרב קרסי ב-1346.
העיירה שוכנת באמצע הדרך בין רואן לליל, והייתה הבירה ההיסטורית של החבל הפאודלי והאזור הימי של חבל פיקרדי ההיסטורי.
מקור שמו של פארק אמונוויל (parc d'Émonville) מאחד מבעליו ארתור פולק ד'אמונוויל (Arthur Foulc d'Émonville), בוטנאי חובב, שקנה חלק ממנזר פייר ופול הקדושים (prieuré Saint-Pierre-et-Saint-Paul) כדי להקים גן ולבנות אחוזה, המאכלסת כיום את מדור המחקר והמורשת של הספרייה העירונית רובר מאלה (bibliothèque municipale Robert-Mallet).
שרידי המנזר כוללים את קשת הכניסה, הכניסה הראשית הנוכחית של הגן הממוקם בכיכר קלמנסו, כמו גם כמה מבנים המרכיבים את בית הספר סן-פייר, כולל הקפלה המרשימה של סן-פייר-סן-פול (כיום במצב גרוע מאוד).
מקום זה נחשב על ידי חלק כמקור של אבוויל, כי זה היה מיקומה של הטירה הראשונה של רוזני פונטייה, הנקראת קסטרום (castrum).
ההנחה היא שמקום זה יכול היה להיות המיקום של החווה של אבטיסווילה (Abbatisvilla), התלויה במנזר סן-ריקייה (abbaye de Saint-Riquier).
הפרוורים של לה בובאק (La Bouvaque) ותיזון (Thuison) ממוקמים מצפון לעיר.
הפארק העירוני של לה בובאק, הגובל בשדרות הרפובליקה, כולל את אגם לה בובאק והאחו של קולאר (prés Collart), בריכות השקיעה לשעבר של מפעל הסוכר בגן-סה (Béghin-Say).
בתיזון נוסד המנזר הקרטוזיאני של סן אונורה (chartreuse de Saint-Honoré) בשנת 1301 על ידי גיום דה מקון (Guillaume de Mâcon), הבישוף של אמיין.
זה היה נכס של מסדר אבירי היכל שלמה, שנמכר לבישוף על ידי ז'ראר דה וילאר (Gérard de Villars), ראש המסדר האחרון של מחוז צרפת.
רוברואה (Rouvroy) נמצא במערב, ומקור השם מקורו ב-Rovray (מלטינית roborem, צרפתית תיכונה robre, שפירושה "אלון") מעיד על נוכחות של עץ אלון או אלון יוצא דופן.
מוטור (Mautort), לצד רוברואה, הוא מעוז לשעבר הממוקם בין לאבוויל.
זה במקור שם משפחת האצילים של דה מוטור, ששרד בשם משפחת טילט דה מוטור (Tillette de Mautort) או, למשל, של ז'ורז'-ויקטור דמוטור (Georges-Victor Demautor).
כנסיית סן-סילבן דה מוטור (Saint-Silvin de Mautort), סמל הרובע, הייתה בתחילה קפלה פשוטה של מלחים שנוסדה במאה ה-11 ועברה שינויים רבים במהלך המאות ה-14, ה-15 וה-16.
מנשקור (Menchecourt) בצפון מערב, ידוע במפעל הסוכר שלו (נסגר ב-2008 ונהרס ב-2010) ובמועדון הכדורגל שלו.
בתחנת הרכבת אבוויל עוברות רכבות בקו בין בולון-סור-מר לאמיין ובין קאלה לפריז.
אבוויל הייתה הקצה הדרומי של קווי הרכבת של Réseau des Bains de Mer, הקו ל נפתח ב-19 ביוני 1892 ונסגר ב-10 במרץ 1947.
אבוויל ממוקמת ממש ליד הכביש המהיר , ונמצאת במרחק של כשעה ו-50 דקות נסיעה מפריז.
לאבוויל יש אקלים ימי בשל קרבתה לים.
הקיצים והחורפים ממוזגים וגשומים, ימי שלג נפוצים למדי (18 ימים של שלג בשנה בממוצע).
ישנם 26 ימי סערה בשנה עם מקסימום בחודשים יולי ואוגוסט, הגשמים תכופים ומתפזרים באופן קבוע בשנה עם משקעים בסך 781.3 מילימטרים ו-128 ימים עם משקעים.
מיקומה בצפון וההשפעה של הים גם עוזרים למנוע מהטמפרטורות להיות גבוהות מדי, כשיש בממוצע שלושה ימים בלבד בשנה של חום גבוה (טמפרטורה גבוהה מ-C° 30), ומלהיות נמוכות מדי, כשיש בממוצע 6 ימים של קיפאון עז (טמפרטורה של C° 5-).
הטמפרטורה הגבוהה ביותר הייתה C° 37.8 ב-1 ביולי 1952 והשיא הנמוך היה C° 17.4-, שהתרחש במהלך תקופה קרה במיוחד ב-17 בינואר 1985.
אבוויל היא מקום מושבה של "לשכת המסחר והתעשייה של אבוויל - פיקרדי הימית" (Chambre de commerce et d'industrie d'Abbeville – Picardie Maritime).
היא מנהלת נמלים, שדה תעופה ואזורי תעשייה של רובע אבוויל.
אבוויל ייצרה טקסטיל, ובמיוחד מצעים ומפות שולחן, כאשר משפחת ואן רובה (Van Robais) הקימה את מפעל המצעים Manufacture Royale des Rames בשנת 1665; אולם לאחר ביטול האדיקט של נאנט והגירה של פרוטסטנטים לאחר מכן הרחק מהאזור, קרסו עסקי הבדים.
כמו כן, השפיעה על כלכלת העיירה סגירת נמל הנהר על נהר הסום עקב הצטברות סחף.
יש בעיירה מפעלי חבלים, מפעלי שטיחים, מפעלי טווייה ומפעלי מנעולים.
יש בה מבשלות בירה ומפעלים לייצור מזון, ועד 2007 פעל בה מפעל לייצור סוכר.
התיאטרון העירוני (Théâtre municipal d'Abbeville) – נבנה בשנת 1911, נרשם כמונומנט היסטורי בשנת 2003
הקונסרבטוריון העירוני של תושבי אבוויל (מוזיקה וריקוד)
הספרייה העירונית רובר מאלה (Bibliothèque municipale Robert-Mallet): היא משמרת מסמכי מורשת, כולל התבססות על אוספים ממוסדות הנזירים העתיקים בסביבה, הכוללים 972 כתבי יד.
בין אלה, ספר הבשורה הקרולינגית (790–800) מחצר קרל הגדול.
מוזיאון בושה-דה-פרת (Musée Boucher-de-Perthes), מוזיאון מוסמך של צרפת
צאגודת החיקוי של אבוויל (Société d'émulation d'Abbeville) – אגודה מדעית שנוסדה ב-1797 ומטרתה "מחקר וקידום הכתבים, המדעים והאומנויות"
בתחרות הערים והכפרים הפרחוניים (Concours des villes et villages fleuris) של "מועצת העיירות והכפרים הפרחוניים של צרפת" (Conseil des Villes et Villages Fleuris de France) זכתה אבוויל בשלושה פרחים בשנת 2007.
בעיר קיימים מועדונים לענפי ספורט רבים בהם קטרגל, חתירה, רוגבי, רכיבה על אופניים, כדוריד, טניס שולחן, טיסה וגלשני רוח, כדורגל (קבוצת הכדורגל Sporting Club abbevillois Foot Côte picarde), הוקי שדה נשים, ג'ודו, גולף, סקייטפארק, אגרוף, מרוץ מכוניות, סיף ושחייה תחרותית.
אבוויל הייתה נקודת המוצא לקטע 4 בטור דה פראנס 2012, נקודת המוצא לקטע 6 בטור דה פראנס 2015 ונקודת המוצא לקטע 1 בטור דה פיקרדי (Tour de Picardie) 2011. הקומונה הייתה גם על המסלול של מרוץ האופניים החד יומי הגרנד פרי דה לה סום (Grand Prix de la Somme).
מועדון פוקר (Poker Club Abbeville) – מועדון שסיים ראשון באליפות צרפת בקבוצת פוקר (CNEC).
בלקסיקון (1769) כתב וולטר בערך "עינויים", דיווח על מות הקדושים של :
ההרפתקה זו לא התרחשה במאה ה-13 או ה-14, אלא במאה ה-18.
ויקטור הוגו מזכיר את הנסיעות שערך לאבוויל, בדיווחים על הנסיעות שערך.
אנדרה מורואה, ב"שתיקתו של הקולונל בראמבל" (Les Silences du Colonel Bramble; 1918) תיאר בצורה משעשעת את הרוח המסחרית ללא פגע של תושבי אבוויל בחודשי המלחמה האחרונים.
כמו כן, הוא מיקם את עלילת Ni ange ni bete (לא מלאך ולא בהמה) באבוויל.
הרומאים כבשו אותה וקראו לה אבטיס וילה (Abbatis Villa).
לתקופה קצרה במאה ה-17 הוסיפו את האות L לשמה כדוגמת הבלוויל (Hableville) ב-1607 ואבלוויל (Ableville) ב-1643.
בפלמית העיירה קרויה אבקרקה (Abbekerke) ואבחם (Abbegem).
אבוויל התפארה בכך שמעולם לא נכבשה ונקראה Abbeville la pucelle ("הבתולה").
כמו כן הוענקו לה פריבילגיות רבות מהמלכים הקאפיטנגים, כדי לתגמלה בגין נאמנותה.
שארל החמישי, מלך צרפת העניק לאבוויל, במכתב הרשאה המתוארך ל-19 ביוני ב, להתמקד בשלט האצולה של מנהיג צרפת ובמוטו: "פידליס" (Fidelis, "אני נאמן").
הבלאזון מתואר כשדה בצבע תכלת עם שלושה בנדלטים עם קבוצה של פלר דה ליס.
התומכים: ענף של דפנה וענף עץ אלון קשורים בסרט, עליו רשום המוטו: פידליס
קישוטים חיצוניים: צלב לגיון הכבוד (1948), צלב מלחמת העולם הראשונה (Croix de guerre 1914–1918), צלב מלחמת העולם השנייה (Croix de Guerre 1939–1945) עם עלי דקל.
הבחירותהמועמד שזכהמפלגה% 2022 מארין לה פן האיחוד הלאומי 51.23 2017 עמנואל מקרון הרפובליקה בתנועה!
55.64 2012 פרנסואה הולנד המפלגה הסוציאליסטית הצרפתית 56.90 2007 סגולן רויאל המפלגה הסוציאליסטית הצרפתית 53.08 2002 ז'אק שיראק התגייסות למען הרפובליקה 82.62
תת הקרקע מכילה שרידים ארכאולוגיים רבים מהפליסטוקן.
גילוי זה היה מרכיב מכונן בהתפתחות מדע הפרהיסטוריה.
אבני היד הגסות שהתגלו באבוויל מראשית התקופה הפלאוליתית הוגדרו כ.